Könyvajánló alkalmazás

A hetekben fogom elérni a moly.hu oldalon a sci-fi-rajongóknak járó kitüntetést, ami 200 sci-fi regény elolvasása után jár. Egy ideje észrevettem, hogy nemsokára összejöhet a kellő számú olvasmány, de a vége felé nehézséget okozott a megfelelő regény megtalálása, válogatósnak bizonyultam.

Innen jött az ötlet, hogy jó lett volna egy ehhez hasonló applikáció.

Persze megtaláltam a megfelelő google keresés után, de hát ez így szórakoztatóbb. :)

Működési mechanizmusa a következő:

* az adatbázis egy *JSON* fájlban található (*db.json*),
* ez a *JSON* alműfajokra van felosztva, melyekben listákban találhatóak a következő könyvek, amelyek pedig szótár formátumban tartalmazza a következőket:
  + cím (*string*),
  + szerző (*string*),
  + sorozat része-e (*boolean*),
  + meg van-e filmesítve (*boolean*).
* a használt függvényeket külön fájlban lévő osztályba helyeztem el (*ajanlo.py*), majd importálom be a main.py-ba,
  + úgy írtam meg a programot, hogy bővíthető legyen más műfajokra is, tehát maga a sci-fi nincs bele *hardcode*-olva, hanem objektumváltozóként lehet bevinni,
  + az app először üdvözli a felhasználót,
  + utána megmutatja a JSON-ből kiolvasott alműfajokat,
  + ezután a felhasználónak be kell gépelnie az adott műfajt,
    - ha az űroperát vagy hard sci-fit választotta, megdícséri,
    - egyébként pedig tanácsot ad, hogy legközelebb arrafelé is nézelődjön,
    - ha rosszul írja be a műfajt, újra rákérdez,
  + véletlengenerátorral kidob egy regényt,
    - a különböző műfajokhoz különböző számú regényt vittem be, egyrészt, mert – mint korábban is látszott - vannak kedvenc műfajaim, másrészt pedig így izgalmasabb volt megírni a *randint* metódust, :)
  + ezután az ajánlott könyvet és adatait lementi egy *ajanlas.txt* fájlba,
    - a *JSON* két *boolen* változója alapján szöveges megfogalmazásban írja ki, könyvsorozat része-e, illetve készült-e belőle film- vagy sorozatadaptáció,
  + kiírja, hova mentette a gépen az ajánlást tartalmazó *.txt* fájlt,
  + elköszön a felhasználótól.